अतिशयोक्ति

अतिशयोक्ति छगु संस्कृत भाषायागु खँग्वः  खः। थ्व खँग्वःयात काव्यया तिसाया कथं छ्यलीगु या। अतिशयोक्ति धयागु छुं नं खँयात व स्वयां अप्वः चरम वा नाटकीय कथं, सीकः वा मसीकः व्वयेगु ज्या खः। दबूप्याखनय् व काव्यय् थ्व छगू अलंकारिक उपकरण वा आकृति जुइफु, गुकियात तच्वःगु भावना ब्वलंकेगु वा तच्वःगु प्रभाव ब्वलंकेगु निंतिं छ्यली।

कलाय् अतिशयोक्तियात छुं खँय् बः बीत बाय् प्रभाव लाकेत छ्यली । साहित्यिक उपकरणया रुपय् अतिशयोक्ति काव्यय् यक्व छ्येलिगु या, व आकस्मिक भाषणय् यक्व खने दु। अतिशयोक्तिया छ्यलाबुलां छुं नं खँयात धात्थें स्वयां बांलाःगु बाय् बांमलाःगु धकाः वर्णन याइ। 

खँग्वःयागु उत्पत्ति व छ्येलेज्या
उत्पत्ति व विकास
थ्व खँग्वयागु छ्येलेज्या दक्ले न्ह्य संस्कृतय् जुगु ख। लिपा थ्व खँग्वयागु तत्सम खँग्वया रुपे यक्व भासे, यक्व कथं छ्येलेज्या जुल। 
छ्येलेज्या

थ्व खँग्वयागु छ्येलेज्या संस्कृतय् व संस्कृत नाप स्वापू दुगु व संस्कृत नं बुया वगु भाषे जुगु खने दु। संस्कृत च्वखँ कुवलयानन्दय् थुकिया छ्यलाया छगू दसु थथे दु:
वापी कापि स्फुरति गगने तत्परं सूक्ष्मपद्मा-
सोपानालीमधिगतवती काञ्चनीमैन्द्रनीली ।
अग्रे शैल् सुकृतिसुगमौ चन्दनच्छन्नदेशो
तत्रत्यानां सुलभममृतं संनिधानात्सुधांशोः ॥

मेमेगु भाषे छ्येलिगु रुप
मेमेगु भाषे थ्व खँग्वयात छ्येलिगु रुप थ्व कथं दु 
नेपाल भाषा : अतिशयोक्ति 
हिन्दी : अतिशयोक्ति 
मलयालम: അതിശയോക്തി

स्वया दिसँ
 दण्डी
 काव्यया तिसा

पिनेयागु स्वापू
संस्कृत खँग्वसफू

Category:काव्यया तिसा